Jucătoarea de tenis din Kazahstan Elena Rîbakina, locul 4 mondial, şi americanca Danielle Collins, locul 32 WTA, s-au calificat în finala turneului WTA 1000 de la Miami.
Rîbakina a învins-o în semifinale pe belarusa Victoria Azarenka, 32 mondial, scor 6-4, 0-6, 7-6 (2).
Sportiva din Kazahstan va juca a doua finală la rând la Miami Open, după cea pierdută anul trecut în faţa Petrei Kvitova.
Cea de-a doua finalistă, jucătoarea americană Danielle Collins, locul 53 mondial, a trecut de rusoaica Ekaterina Alexandrova, scor 6-3, 6-2.
Collins, care a eliminat-o în optimi pee Sorana Cîrstea, a ajuns pentru prima oară în carieră în finala unui turneu WTA 1000.
La începutul anului, americanca în vârstă de 30 de ani a anunţat că sezonul 2024 va fi ultimul al ei în circuit.
"Simt că am avut o carieră destul de bună. Cu siguranţă a avut suişuri şi coborâşuri, şi cred că deplasările şi unele lucruri departe de teren, cu programarea şi toate acestea, arată că acesta este un sport foarte dur.
Am şi alte lucruri pe care aş vrea să le realizez în viaţa mea în afara tenisului şi aş vrea să am timpul necesar pentru a putea face asta. Evident, a avea copii este o mare prioritate pentru mine", a explicat Collins, după eliminarea de la Australian Open în turul doi.